|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

17.04.2025 г.

**През великденските празници работното време на магазините на А1 ще бъде променено**

* *Клиентите на А1 могат да разчитат на дигиталните канали за самообслужване, сред които Моят А1, чатбота АВА и А1 Помощник.*
* *Всички търговски обекти на компанията ще останат затворени единствено на 20 април (неделя) – Великден.*
* [*Видео магазинът на А1*](https://www.a1.bg/video-magazin) *ще бъде на разположение за клиентите в дните 18, 19 и 21 април от 10:00 до 18:00 ч. и ще бъде затворен само на 20 април (Великден).*

По време на предстоящите дни около Великден магазините на А1 ще обслужват клиенти с празнично работно време. Всички търговски обекти на компанията ще останат затворени единствено на 20 април (неделя) – Великден. През всички празнични дни клиентите на А1 могат да разчитат на онлайн магазина на [A1.bg](https://www.a1.bg/bg?home), да управляват и контролират услугите си в дигиталното приложение за самообслужване [Моят А1](https://www.a1.bg/MyA1). Потребителите могат да се информират по технически въпроси за използваните от тях услуги в [А1 Помощник](https://help.a1.bg/) и да получават съдействие от чатбота на компанията [АВА](https://www.a1.bg/ava), който отговаря писмено за секунди по над 250 теми.

Магазините на компанията във всички региони на страната са два типа според местоположението си – в търговски центрове или в супермаркети „Кауфланд“, и такива извън молове. Предвиждат се известни различия в работното време на двата типа магазини по време на празничните дни около Възкресение Христово. Клиентите могат да намерят информация за работното време на всички [магазини на уебсайта на А1.bg](https://www.a1.bg/nameri-a1-magazin)

Обектите на А1, разположени в търговски центрове и супермаркети „Кауфланд“, ще работят с обичайното си работно време на 18, 19 и 21 април. Те ще останат затворени за клиенти само на Великден (20 април, неделя). Разположените извън търговски центрове магазини на телекома няма да обслужват клиенти само на 19 април (събота) и 20 април (Великден). Половината от тях ще работят с празничен график от 10:00 до 17:00 часа на Разпети петък (18 април), а останалите – на 21 април.

[Видео магазинът на А1](https://www.a1.bg/video-magazin) ще бъде на разположение за клиентите в дните 18, 19 и 21 април от 10:00 до 18:00 часа и ще бъде затворен само на 20 април (Великден).

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e* *340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*